Scindici de Camuggi

U **[[Scindico|scindicu]] de [[Camuggi]]** u l'é a mascima càrega de l'aministrasiun du postu, ch'a l'ha avüu di tituli diferenti segundu e etè. A gran impurtansa ecunomica de Camuggi in te l'Öttusentu, cumensà in ta segunda meitè du Settesentu e andeta avanti finn-a aa Grande Guera, a l'ha feta üna sitè sutt'ae atensiuin tantu du Statu Ligüre che, doppu, du Regnu di Savoia. In tu detaggiu, Camuggi a l'é steta isà au rangu de Sitè dau ré d'Italia, u Vittorio Emanuele III, ai 3 de mazzu du 1877.

## Daa Rivulusiun Franseize aa fin da Munarchia
A primma càrega a aveighe de funsiuin de scindicu a l'é steta creà ai tempi da Repübblica Demucratica Ligüre (statu ligou streitu aa Primma Repübblica Franseize), quand'u s'é fundou u cunseggiu di Magistrè Sitadin, che se riunivan in te l'otoiu de San Prospu e Santa Cataina, alantù scunsacrou. Camuggi, in tu detaggiu, in tu 1797 a l'é steta missa in tu dipartimentu du Bezagnu, pe pasà du 1798 in ta Giürisdisiun da Früta, e dunca sutta a Reccu. Ai 9 de zügnu du 1805, cu'u restu da Repübblica Demucratica, a l'é finia in te l'Imperu Franseize, cu'u primmu sitadin ch'u l'ha pigiou u titulo de "*Maire*". De sti tempi, finn-a A Rüa a gh'aiva ün sö scindicu, tantu l'é vea ch'a l'é steta inseria in tu Dipartimentu du Tigülliu. Pasou menu de dex'anni, ai 26 d'arvì du 1814 u gh'é stetu a creasiun da cuscì dita Repübblica Zeneize, ün tentativu de turnà a l'indipendensa doppu da cheita du Napuliun. De quelli tempi, Camuggi a gh'aiva cumme scindicu u Luigi Mongiardino, ch'u l'é restou in carega ascì doppu de l'anesciun da Ligüria au Regnu de Sardegna da cazadda di Savoia, ai 7 de zenà du 1815.

Ai 20 de dixembre du 1867, segundu a statistica de elesiuin du Regnu d'Italia, in sce üna pupulasiun de 7.390 abitanti u gh'ea 534 eletuì pulitici pe redditu e 434 eletuì aministrativi (424 pe redditu e 9 pe tituli o capacitè), pe 20 cunsegé cumünali.

Fra i eletuì de Camuggi u gh'ea üna prezensa impurtante da masuneria ma ascì de eletuì de parte catolica e, ciü che tüttu, de eletuì che ne vegnivan dae ricche famigge de armatui, che gh'aivan de idee liberali. U sustegnu aa munarchia u l'ea ben forte, tantu che au referendum du 2 de zügnu du 1946, in sce 6.358 persunn-e ch'aivan vutou (u 76,36% de quelli cu'u dirittu de falu), a munarchia a Camuggi a l'ha guagnou 3.099 vuti (u 50,06%), cuntra i 3.091 pe'a Repübblica (u 49,94%), pe 6.190 schede valide, 116 gianche e 168 nulle.

## In ta Repübblica Italiann-a
Ae elesiuin pulitiche du 18 d'arvì du 1948 pe'a Camia di Deputè, a Camuggi u l'ha vutou l'86,50% de quelli cu'u dirittu de falu, 5.317 persunn-e in te tüttu. U primmu partiu, cun 3.343 vuti (u 63,93%), u l'é stetu a Demucrasia Cristiann-a, davanti au 13,25% de l'Ünitè Sucialista, u 9,89% du Frunte Demucraticu Pupulare, l'8,82% du Partiu Repüblican, u 2,51% du Bloccu Nasiunale, l'1,01% du Muvimentu Suciale, u 0,44% du Partiu Nasiunale Munarchicu Aleansa di Lavuratuì, u 0,13% de l'Asuciasiun Nasiunale di Parenti Dispersi in Guera e u 0,02% du Cunc. Nasiunale Cumbatenti Ünii.

Nu l'é cangiou guei mancu in ti vuti pe'u Senatu, cu'a DC ch'a n'aiva pigiou l'86,79% e tütte e atre liste de sinistra cuncentrè in te due liste principali, ürtimu u Bloccu Nasiunale. Camuggi a l'é steta üna sitè duv'a l'é steta de lungu forte a DC, cumme fà pröva ascì a vixita du Alcide De Gasperi in tu 1950 e du Ministru de Finanse, u Paolo Emilio Taviani, in tu 1959, e a prezensa de ben trè sedi du partiu, a Camuggi, aa Rüa e a San Roccu. A "balenn-a gianca" a l'é steta ben impurtante finn-a in ti anni Novanta, cunfermà ascì in te primme elesiuin regiunali du 1970 (39,57% di vuti) e in te primme elesiuin eurupee (37,19% di vuti). I exiti pe'u Partiu Cumünista Italian e du Partiu Sucialista Italian sun steti grossu moddu alternè e scimili, cun l'impurtante prezensa ascì du Partiu Liberale Italian (arivou de lungu a ciü du 10%) e du Muvimentu Suciale Italian.

In tu 1994 a l'é steta l'Aleansa Nasiunale, erede muderou de l'MSI, a guagnà e primme elesiuin di tempi da cuscì dita "Segunda Repübblica", ma zà in tu 1998 u l'é cumensou ün lungu mumentu de liste civiche de centru-sinistra, e sulu dau 2023 gh'é üna lista muderà cun di riferimenti de centru-drita.

## Lista di scindici
Chi sutta u gh'é a lista di scindici de Camuggi e de atre figüe pege pe funsiuin che gh'é stetu in ta storia. 

### Repübblica Ligüre

### Imperu franseize

### Regnu de Sardegna

### Regnu d'Italia

### Repübblica Italiann-a

## Notte
;Notte au testu


;Notte bibiugrafiche


## Atri prugetti

Categorîa:Camuggi
Camuggi